KKขายหุ้นกู้ ระดม3พันล. ดอก2.88%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — KK ออกหุ้นกู้วงเงิน 3,000 ล้านบาทจ่ายดอกเบี้ย 2.88% ด้าน KEST ขายตั๋วเงินอายุ 30 วันจ่ายดอกเบี้ย 2.50% ต่อปี
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ธนาคารเกียรตินาคิน (KK) ได้ยื่นแบบแสดงรายการข้อมูล (ไฟลิง) เพื่อขายหุ้นกู้วงเงิน 3,000 ล้านบาท ซึ่งหุ้นกู้ชุดนี้จะครบกำหนดไถ่ถอนในปี 2555 กำหนดดอกเบี้ย 2.88% โดยจะเสนอขายนักลงทุนสถาบันและรายใหญ่ตั้งแต่วันนี้ถึง 13 ต.ค.นี้ 
ทั้งนี้ ธนาคารเกียรตินาคินมีแผนที่จะระดมเงินด้วยการออกหุ้นกู้ทั้งสิ้น 1.2 หมื่นล้านบาท และได้ทยอยออกอย่างต่อเนื่อง และหากนับรวมกับหุ้นกู้ครั้งนี้ธนาคารได้ขายหุ้นกู้ให้กับนักลงทุนรวมแล้ว 6,810 ล้านบาท โดยดอกเบี้ยปรับตัวขึ้นเล็กน้อยจากครั้งแรกจ่ายดอกเบี้ย 2.83% และถัดมาจ่ายดอกเบี้ย 2.85% และ 2.88% ในรอบล่าสุด
บล.กิมเอ็ง (ประเทศไทย) (KEST) ได้เริ่มขายตั๋วเงินระยะสั้น (บี/อี) อายุ 30 วัน จ่ายดอกเบี้ยอัตรา 2.50% ต่อปี ซึ่งปรับเพิ่มขึ้นจาก 1.85% เริ่มเปิดขายวันที่ 1118 ต.ค.นี้ 
ก่อนหน้า KEST ได้ยื่นไฟลิงขออนุญาตขาย B/E กับ ก.ล.ต.แล้ว คาดขายวงเงิน 1,000 ล้านบาทภายในปีนี้ถึงปีหน้า หากมีการตอบรับที่ดีก็เพิ่มได้อีกเพราะวงเงินที่ให้ไว้ 2,000 ล้านบาท 
ด้านบริษัท เจริญโภคภัณฑ์อาหาร (CPF) ก็ยื่นไฟลิงขายหุ้นกู้แล้ว โดยวงเงินล่าสุดที่ให้ทริสจัดเครดิตให้นั้นอยู่ที่ 6,000 ล้านบาท